
                                                                                                                    din .....07.2024
                                                                                                                                                                   
     Cu privire la aprobarea Regulamentului intern privind acordarea sporului                         lunar pentru consolidarea capacităților profesionale ale funcționarilor publici                    de execuție din cadrul Primăriei orașului Șoldănești
În temeiul art. 14 alin. (2) lit. m), alin. (3) al Legii nr. 436/2006 privind administrația publică locală, art. 29 alin. (5) al Legii nr. 397/2003 privind finanțele publice locale, art. 39 al Legii nr. 158/2008 cu privire la funcția publică și statutul funcționarului public, în scopul executării art. 203 alin. (2) al Legii nr. 270/2018 privind sistemul unitar de salarizare în sectorul bugetar, avînd personalul primăriei încadrat în conformitate cu statul de personal avizat de Cancelaria de Stat prin Avizul favorabil nr. 217 din 06.06.2024, Consiliul orășenesc Șoldănești            
                                                                                                                                                                                                                                                                                                                                                                                                                                                           
                                                                   D E C I D E:
1. Se aprobă Regulamentul intern privind acordarea sporului lunar pentru consolidarea capacităților profesionale ale funcționarilor publici de execuție din cadrul Primăriei orașului Șoldănești, conform anexei, parte integrantă a prezentei decizii.
2. Se stabilește sporul lunar pentru consolidarea capacităților profesionale ale funcționarilor publici de execuție din cadrul Primăriei orașului Șoldănești, în mărime de 50 % din salariul de bază.
3. Se stabilește, că cheltuielile aferente pentru punerea în aplicare a prezentului Regulament vor fi. suportate din contul alocațiilor prevăzute în bugetul orașului Șoldănești.
4. Executarea prezentei decizii se pune în sarcina dnei Ina Brumă, contabilă-șefă.
5. Controlul asupra executării prevederilor prezentei decizii revine primarului orașului Șoldănești și Comisiilor consultative de specialitate ,,Activităţi Economico-Financiare, Agricultură, Industrie şi Comerţ” și ,,Drept și disciplină,, .  
6. Decizia intră în vigoare la data plasării în Registrul de Stat al Actelor Locale. 


                   
                                                                                                                                                                                                                             
  Presedintele sedintei:   
                                                                       	                                                             	     
  Secretara Consiliului:                                                                        Rodica CAZACU     

                                                                                                                 
                                                                                                                                                    Anexă la Decizia              
                                                                                                     Consiliului orășenesc Șoldănești   
                                                                                                          nr. 8/...... din ..........07.2024





REGULAMENT INTERN
privind acordarea sporului lunar pentru consolidarea
capacităților profesionale ale funcționarilor publici de execuție
din cadrul Primăriei orașului Șoldănești
                                                    I.  DISPOZIŢII  GENERALE 
1. Prezentul Regulament este elaborat în conformitate cu prevederile art. 203 alin. (2) al Legii nr. 270/2018 privind sistemul unitar de salarizare în sectorul bugetar (modificat prin Legea nr. 81/2024 pentru modificarea unor acte normative).
2. Regulamentul reglementează modul, criteriile și condițiile de acordare a sporului lunar pentru consolidarea capacităților profesionale, în continuare spor lunar, pentru funcțiile publice de execuție, în mărime de până la 50% din salariul de bază pentru funcțiile publice de execuție din cadrul primăriei orașului Șoldănești, instituite conform statelor de personal avizate și înregistrate de către Cancelaria de Stat.
                                     II. CRITERIILE  ȘI  CONDIȚIILE  DE  STABILIRE

3. Mijloacele financiare necesare pentru acordarea sporului lunar pentru consolidarea capacităților profesionale pentru funcțiile publice de execuție se alocă anual, în limita de 50% din cuantumul veniturilor proprii executate pentru anul precedent, după onorarea obligațiilor prevăzute la art. 29 alin. (5) din Legea nr. 397/2003 privind finanțele publice locale, cu respectarea componentelor salariului lunar prevăzute la art. 10 alin. (1) al Legii nr. 270/2018 privind sistemul unitar de salarizare în sectorul bugetar, precum și după aplicarea valorii de referință corespunzătoare conform Legii bugetului de stat pentru anul respectiv.
4. Sporul lunar poate fi acordat funcționarilor publici de execuție din cadrul primăriei orașului Șoldănești, dacă aceștia nu beneficiază de indemnizația lunară prevăzută la art. 40 alin. (5)-(8) din Legea nr. 436/2006 privind administrația publică locală.
5. Cota maximă a sporului lunar este de până la 50% din salariul de bază și nu poate depăși 50% din salariul de bază.
6. Mărimea sporului lunar în valoare absolută (lei) pentru fiecare funcționar public de execuție se fixează prin Dispoziția primarului.
7. Stabilirea și acordarea sporului lunar se efectuează lunar în baza Dispoziției primarului.
8. Insuficiența alocațiilor la bugetul local pentru acoperirea cheltuielilor suplimentare aferente plății sporului lunar nu se recuperează de la un buget de alt nivel.

                                  III. MODUL  DE  ACORDARE  Șl  DE  CALCUL

9. De sporul lunar beneficiază funcționarii publici de execuție din cadrul primăriei orașului
Șoldănești, încadrați în conformitate cu statul de personal avizat și înregistrat de Cancelaria de Stat.


10. Plata sporului lunar se acordă lunar pentru zilele efectiv lucrate, într-un an calendaristic, concomitent cu salariul.
11. Pentru persoanele ale căror raporturi de muncă/de serviciu au fost suspendate sau încetate, după caz, sporul lunar se calculează din salariul de bază stabilit angajatului, în funcție de timpul efectiv lucrat.
12. La determinarea cuantumului sporului lunar nu se includ în timpul efectiv lucrat următoarele perioade: validitatea sancțiunii disciplinare, concediul de odihnă anual, concediul de studii, concediul fără plată, concediu medical, perioada de suspendare a raporturilor de serviciu specificate în art. 52, 53 și 54 din Legea nr. 158/2008 cu privire la funcția publică și statutul funcționarului public.
13. Pentru funcționarii publici de execuție din cadrul primăriei orașului Șoldănești, sporul lunar se acordă ținând cont de salariul de bază pentru funcția ocupată.
14. În cazul în care funcționarul public, în afară de funcția publică de bază, mai cumulează altă funcție publică vacantă în aceeași unitate bugetară, acesta va beneficia de sporul lunar doar pentru funcția de bază.
15. Angajații ale căror raporturi de serviciu au încetat în condițiile art. 62-65 din Legea nr. 158/2008 cu privire la funcția publică și statutul funcționarului public, beneficiază de spor lunar pentru timpul efectiv lucrat până la data încetării raporturilor de serviciu.
16. În cazul transferului angajatului la o altă unitate bugetară, conform Legii nr. 158/2008 cu privire la funcția publică și statutul funcționarului public, sporul lunar se calculează separat, în funcție de timpul efectiv lucrat în fiecare unitate bugetară.
17. În cazul concedierii din muncă conform Legii nr. 158/2008 cu privire la funcția publică și statutul funcționarului public, sporul lunar nu se achită angajaților respectivi.
18. În cazul detașării/delegării, angajatul beneficiază de sporul lunar în autoritatea executivă a administrației publice locale eligibile în care/din care a fost detașat/delegat, proporțional timpului efectiv lucrat în unitatea respectivă.
19. În cazul în care autoritatea executivă a administrației publice locale eligibilă la care este detașat angajatul se află în imposibilitate de plată, obligația achitării sporului lunar îi revine unității care a dispus detașarea, cu drept de regres împotriva unității în care a fost detașat salariatul.

20. Responsabilitatea pentru stabilirea mărimii sporului lunar și acordarea sporului lunar beneficiarilor se pune în sarcina primarului.
21. Încălcările și abaterile în procesul utilizării alocațiilor bugetare destinate plății sporului lunar atrag după sine răspunderea disciplinară/contravențională/penală prevăzută în cadrul normativ.

    Contabila-șefă                   Ina BRUMĂ           Secretara CL                    Rodica CAZACU      

